ചക്രത്തകര

സെന്ന ഒബ്റ്റ്യൂസിഫോലിയ എന്ന ശാസ്ത്രനാമവും ഓവൽ ലീഫ് ഫീറ്റിഡ് കാസ്സിയ എന്ന ആംഗലേയ നാമവുമുള്ള ചക്രത്തകര അമേരിക്ക, ഏഷ്യ, ആഫ്രിക്ക ഭൂഖണ്ഡങ്ങളിൽ വളരുന്നു. മൂർച്ചയില്ലാത്ത എന്ന് അർത്ഥം വരുന്ന ലാറ്റിൻ വാക്കായ ഒബ്റ്റുസ്, ഇല എന്ന് അർത്ഥം വരുന്ന ഫോലിയ എന്നീ വാക്കുകളിൽ നിന്നാണ് ഇതിന്റെ ശാസ്ത്രനാമം ഉത്ഭവിച്ചത്. ആയുർവേദത്തിലും ചൈനീസ് ചികിത്സയിലും മലബന്ധത്തിനും, നേത്രരോഗങ്ങളിലും, ത്വക്-രോഗങ്ങളിലും പ്രധാനമായും ഉപയോഗിച്ചു വരുന്നു.

രസാദി ഗുണങ്ങൾ
രസം   :കടു, മധുരം

ഗുണം  :ലഘു, രൂക്ഷം

വീര്യം   :ഉഷ്ണം

വിപാകം  :കടു
ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട്

ഔഷധയോഗ്യ ഭാഗം
വിത്ത്, ഇല, സമൂലം

ആധുനിക ഔഷധശാസ്ത്രം

തകരയുടെ ഇലകളിൽ നിന്ന് സെന്നൊസൈഡ് എ,  സെന്നൊസൈഡ് ബി, സെന്നൊസൈഡ് സി, സെന്നൊസൈഡ് ഡി, നാഫ്തലീൻ ഗ്ലൈക്കോസൈഡ്, എന്നീ ഗ്ലൈക്കോസൈഡ് ഘടകങ്ങളും; കേമ്പ്‌ഫെറിൻ, ഐസോഹംനെറ്റിൻ ഗ്ലൂക്കോസൈഡ് ഘടകങ്ങളും വേർതിരിച്ചെടുത്തിട്ടുണ്ട്.
ഇതിലടങ്ങിയിട്ടുള്ള ആന്ത്രാക്വീനോൺ ഗ്ലൂക്കോസൈഡ് ഘടകങ്ങൾ ആമാശയപേശികളിൽ പ്രവർത്തിക്കുന്നതിന്റെ ഫലമായാണ് മലബന്ധം കുറയുന്നത്.
കുരുവിലടങ്ങിയിട്ടുള്ള പ്രകൃതിദത്ത സ്റ്റീറോയിഡ് β-സീറ്റോസ്റ്റീറോൾ(β-Sitosterol) ത്വക്-രോഗങ്ങൾക്ക് ഉപയോഗിക്കുന്ന കൃതൃമ സ്റ്റീറോയിഡുകൾക്കൊപ്പം തന്നെ ഫലം നൽകുന്നു.നാച്ച്യുറൽ ആന്റി‌ഇറിറ്റന്റ്സ്

ആയുർവേദത്തിൽ അഷ്ടാംഗഹൃദയം; വിവ.,വ്യാ., വി. എം. കുട്ടികൃഷ്ണമേനോൻ; സാംസ്കാരിക വകുപ്പ്, കേരള സർക്കാർ ISBN 81-86365-06-0
കടു - മധുര രസവും ലഖു രൂക്ഷ വീര്യവും ഉഷ്ണവീര്യവുമുള്ള സസ്യമാണ്‌  . തകരയുടെ ഇലയും,  തൊലിയും, വേരും, കുരുവും ഔഷധമായി ഉപയോഗിക്കുന്നു. ത്വക് രോഗങ്ങൾക്ക് സമൂലമായി  ഉപയോഗിക്കാം.
പ്രധാന ഉപയോഗങ്ങൾ
 ത്വക് രോഗങ്ങൾ (ചൊറിച്ചിൽ, കുഷ്ഠം)
 മലബന്ധം
 കുട്ടികളിൽ ദന്തോത്ഭവ കാലത്തുള്ള പനി
 പുഴുക്കടി (ring worm)
മറ്റു തരങ്ങൾ
 വട്ടത്തകര
 പൊന്നാന്തകര

അവലംബം

വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം